Държавен вестник, бр. 72, 2010 г., стр. 15

БРОЙ  72	
Д Ъ Р Ж А В Е Н  В Е С Т Н И К 	
СТР.  15  
КОМИСИЯ ЗА РЕГУЛИРАНЕ 
НА СЪОБЩЕНИЯТА
КРИТЕРИИ 
за определяне на труднодостъпност на райо-
ните в страната и селищата в тях
(приети с Решение № 964 от 26.VІІІ.2010 г. на 
Комисията за регулиране на съобщенията)
1. Критерии за труднодостъпност на район 
са, както следва:
1.1. Географски особености. 
1.2. Брой на населението.
1.3. Липса на редовен обществен транспорт.
1.4. Пътна инфраструктура.
2. Определяне на критериите за труднодос-
тъпност на район:
2.1. Критерият по т. 1.1 – географски осо-
бености, включва планински райони, като 
населеното място следва да е включено в 
списъка по приложение № 2 към чл. 3, ал. 1 
от Наредба № 14 от 2003 г. за определяне на 
населените места в селски и планински райони 
(ДВ, бр. 35 от 2003 г.).
2.2. Критерият по т. 1.2 – брой на население-
то, определя селища с население под 150 души. 
2.3. Критерият по т. 1.3 – липса на редовен 
обществен транспорт, означава обществен 
транспорт, движещ се по разписание по-малко 
от 5 работни дни в седмицата.
2.4. Критерият по т. 1.4 – пътна инфраструк-
тура, включва наличие само на пътна инфра-
структура от местно значение, която осигурява 
маршрути от общински интерес, пътища без 
настилка, както и горски пътища.
3. Определяне на селищата в районите, 
определени за труднодостъпни:
3.1. Селищата в районите, определени за 
труднодостъпни, се определят съобразно по-
сочените 4 критерия за труднодостъпност на 
район при условие, че отговарят на 3 от тях. 
3.2. В списъка на селищата, изготвян от 
оператора със задължение за извършване на 
универсална пощенска услуга, следва да бъдат 
посочени критериите, по които е определено 
тяхното включване.
4. Определяне на работните дни, в които 
се осигурява извършване на универсалната 
пощенска услуга:
4.1. Операторът със задължение за из-
вършване на универсалната пощенска услуга 
осигурява извършване на услугата най-малко 
веднъж седмично.
4.2. В отклонение от разпоредбата на т. 4.1 
в селища без постоянно население към 31 де-
кември на предходната година операторът със 
задължение за извършване на универсалната 
пощенска услуга няма задължение за извърш-
ване на универсалната пощенска услуга.
5. Актуализация на списъка на селищата в 
районите, определени за труднодостъпни:
5.1. Списъкът на селищата в районите, оп-
ределени за труднодостъпни, се актуализира, 
както следва:
а) по инициатива на оператора със задълже-
ние за извършване на универсална пощенска 
услуга при промяна в обстоятелствата, която 
налага изменение на списъка;
б) по инициатива на КРС.
Преходни и заключителни разпоредби
§ 1. Тези критерии се приемат на основание 
чл. 15, ал. 1, т. 10 от Закона за пощенските ус-
луги и чл. 35, ал. 4 от Закона за електронните 
съобщения.
§ 2. В шестмесечен срок от приемане на 
критериите операторът със задължение за из-
вършване на универсалната пощенска услуга 
представя на Комисията за регулиране на 
съобщенията за утвърждаване актуализиран 
списък на населени места и селищни образу-
вания, намиращи се в труднодостъпни райони, 
съгласно разпоредбата на чл. 33, ал. 1, т. 2 от 
Закона за пощенските услуги.
§ 3. С тези критерии се отменят Критерии 
за определяне на труднодостъпност на районите 
в страната и селищата в тях, приети с Решение 
на КРС № 702 от 26.06.2003 г.
§ 4. Критериите за определяне на труднодо-
стъпност на районите в страната и селищата в 
тях влизат в сила от датата на обнародването 
им в „Държавен вестник“.
Председател: В. Божков
7266